《赵子礼劝农回有诗和者盈轴然皆颂德诗非劝农也拟和二篇 其二》
宋代·郑刚中

山田硗薄高低春，田者缘山嗔鸟耘。惰农不趋林外坰，每以惮此求暂宁。

守出见之告以情，尔辈勿视米价平。官今不用农为兵，虽屡丰年自当耕。

醉饱酒食尔有名，田畯至喜非肇称。众曰此亭公所登，愿当甘棠颂公恩。

祁祁之雨明日晴，听我吹豳击鼓鸣。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。